రేబిస్
రేబీస్ ను పిచ్చికుక్క వ్యాధి, జలభీతి వ్యాధి (Hydrophobia) అని కూడా అంటారు. ఇది క్షీరదాలకు చెందిన జంతువుల నుండి జంతువులకు వ్యాపించే ఒక వైరల్ వ్యాధి. ఉదాహరణకు కుక్కలు, నక్కలు, తోడేళ్లు, పిల్లులు, ఎలుగుబంట్లు, కోతులు, తదితర కార్నివరస్ (carnivarous) జంతువులు. జబ్బుతో ఉన్న జంతువు మనిషికి కరిచినచో ఈ వ్యాధి మనుషులలో వ్యాప్తిచెందును. జంతువులలోనైనా, మనుషులలోనైనా ఈ వ్యాధి కనిపిస్తే చనిపోవడము తప్ప మందులేదు. పిచ్చికుక్క కరిచిన వెంటనే టీకాలు (వ్యాక్షిన్) వేసుకుంటే ప్రమాదమేమీ ఉండదు. నూటికి నూరుపాళ్లు సురక్షితము.
బ్యోమకేష్ బక్షి
"బంహి-పాటంగా" - శకుంతల వర్ణచిత్రం ఈ మర్మాన్ని ఛేదించటములో ముఖ్య పాత్ర వహిస్తుంది. 
"రోక్టర్ డాగ్" - తాను చంపబడితే, విచారణ మొదలు పెట్టమని ఒక వ్యక్తి బ్యోమకేష్ ని కోరుతాడు. 
"మొనిమొందోన్" - ఒక రత్నాలవర్తకుడు ఇంటి నుండి చాకచక్యంగా ఒక గొలుసు దొంగాలించబడి, ఒక తపాలా డబ్బాలో పెట్టబడుతుంది. 
ఈ కథ ప్రారంభములో బ్యోమకేష్ బక్షి, అజిత్ ఇద్దరూ ఒక చిన్న గ్రామములో ఒక ప్రభుత్వ వ్యవహారాన్ని ఆరా తీస్తుంటారు. 
సమీపంలోని ఒక అడవి శివారులో, కొందరు పిల్లలు తమలో తాము చర్చించుకుంటూ ఉంటారు. 
వాళ్లల్లో ఒకడైన అమ్రిత్, క్రితం రోజు రాత్రి తన ఆవుదూడ అడవిలోకి వెళ్లిపోతే, తాను కూడా వెంబడించి వెళ్లానని, అప్పుడు అడవిలో ఒక దెయ్యం నల్లటి గుర్రం మీద వెళ్తుండటం చూశానని చెపుతాడు. అతను చెప్పేది అబద్ధమని ఇతర పిల్లలు అమ్రిత్ ని తిట్టి, అతన్ని అడవికి వెళ్లి ఒక చెట్టుకు గుర్తు పెట్టి రమ్మని సవాలు చేస్తారు. 
అమ్రిత్ ఆ సవాలుకు ఒప్పుకుని అడవికి వెళ్తాడు. కొంత సేపు తరువాత, ఒక తుపాకి పేలుడు శబ్దం వినిపించటంతో, వాళ్ళు అడవి లోపలకు పరిగెడుతారు. అక్కడ అమ్రిత్ శవంగా పడి ఉండటం చూస్తారు. 
బ్యోమకేష్ వాళ్ళ గ్రామములోనే ఉన్నట్లు తెలిసిన పిల్లలు, ఆతని సహాయం కోరతారు. 
బ్యోమకేష్ ఆ పిల్లలకు సహాయం చేయడానికి ఒప్పుక్లుంటాడు. అయితే పోలీస్ కమిషనర్ ఈ హత్య గురించి తనతో అసలు చెప్పకపోవడం గురించి బ్యోమకేష్ కు నచ్చలేదు. 
దీనికి పోలీస్ కమిషనర్ సమాధానం చెపుతూ, బ్యోమకేష్ ప్రభుత్వ విచారణ మీద దృష్టి పెట్టాలని, ఐటువంటి చిన్న నేరాలని పోలీసులకు వదిలేయాలని చెపుతారు. 
బ్యోమకేష్ ఏమాత్రం సంతృప్తి చెందకపోవటంతో, పోలీస్ కమిషనర్ తో ఒక చిన్న వివాదం కూడా జరుగుతుంది.
తరువాత సాయంత్రం బ్యోమకేష్ పిల్లలని తీసుకుని హత్యా స్థలానికి వెళ్తాడు. 
చాక్ పీస్ గురుతు కనబడక పోవడంతో, అమ్రిత్ గురుతు పెట్టే ముందే చంపబడ్డాడు అని నిర్ణయానికి వస్తాడు. 
సమీపంలో ఒక ఇల్లు కనిపిస్తుంది. అది సదానంద్ సుర్ ఇల్లని, ఆయన 6-7 రోజులుగా ఊరిలో లేరని తెలుసుకుంటాడు. 
అప్పుడే అక్కడ ఆ స్థలము చుట్టూ గుర్రం కాలడుగులని చూస్తాడు. 
పిల్లలని ఆరా తీయగా, ఎవరికీ నల్ల గుర్రం గాని తుపాకి గాని లేవని పిల్లలు చెపుతారు. 
అదే సమయములో, సదానంద్ గ్రామానికి తిరిగి వస్తున్నాడని గమనిస్తారు. 
కలకత్తాకు వ్యాపార పని మీద వెళ్ళినట్లు అతను చెపుతాడు. 
ఆ విధంగా చెప్పుకుంటూ, అతను తన ఇంటి వైపు నడుస్తాడు. 
కొన్ని క్షణాల తరువాత, సదానంద్ ఇంటి నుండి ఒక బాంబు పేలుడు శబ్దం బ్యోమకేష్ కు మరియు పిల్లలకు వినిపిస్తుంది. 
వాళ్లు ఆ స్థలానికి పరిగెడుతారు. అక్కడ పేలుడు వల్ల గాయలతో సదానంద్ చనిపోయి నేల మీద పడి ఉండటాన్ని చూస్తారు.
బ్యోమకేష్ చుట్టూ పరీక్షించగా, బాంబు ఒక వల లాగా పెట్టబడినదని తెలుసుకుంటాడు. 
సదానంద్ త్వరలోనే వస్తాడని బాంబు పెట్టిన వారికి తెలిసే వారు బాంబును పెట్టినట్లుగా నిర్దారిస్తాడు. 
అమ్రిత్ హత్యకు సదానంద్ హత్యకు సంబంధం ఉందని, సదానంద్ ని చంపిన వారే అమ్రిత్ ని కూడా చంపారని బ్యోమకేష్ చెపుతాడు.
బ్యోమకేష్ పోస్ట్ మార్టం కొరకు పోలీస్ ని అడుగుతాడు. ఆ ఊరి స్టేషను మాస్టర్ ని వెళ్లి కలుస్తాడు. 
సదానంద్ 713 డౌన్ రైల్ లు కోల్కత్తకు వెళ్ళినట్లు తనకు స్పష్టంగా గుర్తు ఉందని స్టేషను మాస్టర్ చెపుతాడు. 
సదానంద్ చాల ఉత్సాహవంతుడని, అతనికి ఒక వివాహమైన సోదరి ఉందని, ఆమె తన భర్తతో పక్క గ్రామములోనే నివసిస్తుందని చెపుతాడు.
తరువాత బ్యోమకేష్ ఆ ఊరిలోని కొందరు పెద్ద మనుషలను కలుస్తాడు. 
ముందుగా విశ్వనాధ్ ముల్లిక్ అనే వ్యక్తిని కలుస్తాడు. అతనికి 7-6 గుర్రాలు ఉన్నాయి కాని తన దగ్గర నల్ల గుర్రం లేదని చెపుతాడు. అయితే గ్రామములో ఉన్న బద్రిదాస్ మార్వారీ అనే మరో వ్యపారి దగ్గర నల్ల గుర్రం ఉందని చెపుతాడు. 
సదానంద్ ఒక మంచి వ్యక్తి అని, కోల్కతాలో ఒక వైద్యశాల స్థాపించడానికి విశ్వనాథ్ దగ్గర నుండి రూ.1000 అప్పు తీసుకున్నాడని, అయితే ఈ లావాదేవికి ఎటువంటి ఆధారాలు లేదని అతని మేనేజర్ చెపుతాడు.
అమ్రిత్ యొక్క పోస్ట్ మార్టం నివేదిక వస్తుంది. గుండు పేల్చబడిన తుపాకి, రెండవ ప్రపంచ యుద్ధం సమయములో ఆ గ్రామములో అమెరికన్ల సైన్య స్థావరం ఉన్నప్పుడు వాడబడినది అని తెలుస్తుంది. 
యుద్ధం తరువాత వారు ఆయుధాలని అక్కడే వదిలేసి వెళ్ళిపోయారు. ఇప్పుడు జనం వాటిని నల్ల బజారులో అమ్ముతున్నారు.
వారు బద్రిదాస్ మార్వారీని కలుస్తారు. కాని అతను అన్ని ప్రశ్నలకు అబద్ధపు సమాధానాలు చెపుతాడు.
అనంతరం, సదానంద్ సోదరిని వెళ్లి కలుద్దామని బ్యోమకేష్ నిర్ణయించుకుంటాడు.ఆ విషయం అందరికి తెలిసేలా చూసుకుంటాడు. 
ఈ సమయములో బద్రిదాస్ బ్యోమకేష్ ని చూసిన తరువాత తిరిగి రావడం గమనిస్తారు. 
ఆ సమయములో కొన్ని వ్యాపార పనుల నిమిత్తం స్టేషనులో ఉన్న విశ్వనాథ్ ని కూడా వారు కలుస్తారు. 
తాను ఊరు నుండి బయటకు వెళ్తున్నట్లు అందరికి తెలిసేలా చేయడానికి బ్యోమకేష్ వేసిన పధకం అది అని రైలు భయిలుదేరే సమయములో మనకు అర్ధమవుతుంది. 
నిజానికి, మరుసటి స్టేషనులో రైలు దిగి గ్రామానికి తిరిగి వెళ్లిపోవడమే అతని పధకం. ఈ మర్మానికి సమాధానం గ్రామములోనే ఉందని అతనికి గట్టి నమ్మకం. ఆ రోజు రాత్రే హంతకుడుని పట్టుకోవడము అతని ఉద్దేశం.
గ్రామానికి తిరిగి వచ్చిన బ్యోమకేష్ పిల్లలని తీసుకుని తిరిగి అడవికి వెళ్తాడు. అక్కడ ఒక్కొక్కరికి ఒక పని అప్పగిస్తాడు. 
కొంత సేపు తరువాత, ఒక వ్యక్తి ఒక నల్ల గుర్రం మీద రావడాన్ని చూస్తారు. ఆ వ్యక్తి ఒక చెట్టు దగ్గరకు వెళ్లి, ఒక కొమ్మతో ఏదో చేస్తాడు. 
మరుసటి రోజు, విశ్వనాథ్ దగ్గరకు వెళ్లి అమ్రిత్, సదానంద్ సుర్ హత్యలకు గాను అతన్ని బ్యోమకేష్ అదుపులో తీసుకుంటాడు.
విశ్వనాత్ చట్టవిరుద్ధంగా ఆయుధాలని సరఫరా చేసేవాడని, వాటిని సదానంద్ ఇంటి సమీపంలో దాచి పెట్టేవాడని ముగింపు అంకాలలో బ్యోమకేష్ వెల్లడిస్తాడు. 
సదానంద్ కు ఈ విషయం తెలిసి, విశ్వనాథ్ ని బ్లాక్ మెయిల్ చేస్తాడు. 
ముందు విశ్వనాథ్ అతనికి రూ.1000 ఇస్తాడు కాని తరువాత అతన్ని చంపడానికి నిర్ణయిస్తాడు. 
అందుకోసం అతను సదానంద్ ఇంట్లో ఒక బాంబు పెడతాడు. 
బాంబు పెట్టుతున్న సమయములో అమ్రిత్ చూశాడు కనుక అమ్రిత్ ని చంపవలసి వచ్చింది.
"షైలా రహస్య" - నేరాన్ని ఛేదించడంలో ఒక దయ్యమునకు సంబంధించిన సంఘటన బ్యోమకేష్ కు సహాయం చేస్తుంది. కాని హంతకుల్ని పట్టుకోలేక పోతాడు.
"ఓచిన్ పఖి" - ఒక పదవీవిరమణ చేసిన పోలీస్ అధికారి చెపుతున్నది కేవలం వినటం ద్వారానే, బ్యోమకేష్ హంతకుడుని కనిపెట్టుతాడు.
"కోహెన్ కోబి కాళిదాస్" - బొగ్గు గనులు ఎక్కువగా ఉన్న ఒక నగరములో జరిగిన ఒక కపట వ్యక్తి హత్య గురించిన ఒక కథ.
"అడ్రిష్యో ట్రికోన్" - ఒక కానిస్టేబిల్, తన ప్రేయసిని హత్య చేసిన వ్యక్తిని పట్టుకోవడానికి బ్యోమకేష్ ని ఆశ్రయిస్తాడు. 
"ఖుంజి ఖుంజి నారి" - కూతురుకు కూడా ఆస్తిలో భాగం ఇచ్చేవిదముగా తెలివిగా వ్రాయబడిన ఒక వీలునామా.
మారువేషములో ఉన్న ఒక స్త్రీ గురించిన రహస్యాన్ని బ్యోమకేష్ ఛేదిస్తాడు.
"మాగ్నోమోయినాక్" - ఒక ప్రసిద్ధ వ్యక్తిని అతని పాత ప్రేయసి కూతురు బ్లాక్ మెయిల్ చేస్తుంది.
"దుష్టోచొక్రో" - ఒక భవిష్యత్తు హంతకుడు, అలిబి కొరకు బ్యోమకేష్ ను పిలుస్తాడు.
"హ్నేయలిర్ చోన్డో" - తన కొడుకు హత్యకు ఒక తండ్రి ప్రతీకారం తీర్చుకుంటాడు.
ఈ కథ నుండి అజిత్ బ్యూం కేష్ యొక్క కేసు వివరాలను చెప్పటం ఆపేస్తాడు." 
"చోలోనర్ చోన్డో" - ఒక వ్యక్తి, తాను చంపాలని అనుకుంటున్న వ్యక్తిని పోలి ఉన్న మరొకతనిని చంపడానికి ప్రయత్నిస్తాడు. 
"షోజరుర్ కాంటా" - ఒక అమ్మాయి యొక్క పాత ప్రేమికుడు, ఆ అమ్మాయికి వేరోకరితో వివాహమయ్యే సరికి, ఆ అమ్మాయి భర్తని చంపడానికి ప్రయత్నిస్తున్న అధ్బుత వివాహ అనంతరం ప్రేమ కథ.
షోజరుర్ కాంటా ఒక విజయవంతమైన బెంగాలీ చలనచిత్రముగా తీయబడింది.